Fresh Pick Stay | LekkeSlaap
Vanaf R625 per nag (plek vir 3)
Fresh Pick Stay is op 'n werkende groenteplaas aan die buitewyke van Potchefstroom. Gaste wat op die plaas bly, is welkom om hul eie vrugte, groente en kruie te pluk, of vars eiers vir hul ontbyt te versamel.
Verblyf word in 'n kothuis met 1 slaapkamer gebied wat geskik is vir 3 gaste. Die slaapkamer het 'n dubbelbed en die badkamer het 'n bad en stort. Daar is ook 'n ekstra enkelbed in die ruim sitkamer.
Die oopplan-kombuis is met 'n yskas-vrieskas, stoof, oond, mikrogolfoond en ketel toegerus. Die leefarea het 'n knus sitkamerstel en 'n etenstafel met sitplek vir 4. 'n TV met DStv, 'n braai-area en veilige parkeerplek in 'n toesluitmotorhuis is ook beskikbaar.
Met 'n oorvloed staproetes, nasionale monumente, diereparke, historiese museums, natuurparke en gasheer vir die jaarlikse Aardklop-fees, het Potchefstroom genoeg om besoekers die hele jaar lank besig te hou.